
(ఆంధ్రజ్యోతి క్రీడా విభాగం): టాస్ నెగ్గి బ్యాటింగ్ ఎంచుకోవడం.. తొలి రెండు రోజుల్లో బ్యాట్స్మెన్ భారీస్కోరు చేయడం... మూడో రోజు నుంచి స్పిన్కు అనుకూలించే పిచ్పై స్పిన్నర్లు విజృంభించి ప్రత్యర్థిని ఆలౌట్ చేసేయడం..! ఇదీ గత కొన్నాళ్లుగా స్వదేశంలో టీమిండియా సక్సెస్ ఫార్ములా. అలానే, దక్షిణాఫ్రికా, న్యూజిలాండ్, ఇంగ్లండ్, బంగ్లాదేశ్లను మనోళ్లు చితక్కొట్టారు..! ఆసే్ట్రలియానూ కంగారు పెడతారని భావిస్తే మనోళ్లే చిత్తవడాన్ని అభిమానులు జీర్ణించుకోలేకపోతున్నారు..! ఆరు సిరీస్లు నెగ్గి.. 19 మ్యాచ్ల్లో పరాజయం ఎరుగని భారత జట్టు ఒక్క మ్యాచ్లో ఓడినంత మాత్రాన విమర్శించడం తొందరపాటే అనొచ్చు. ఎందుకంటే ఎవరూ చిరకాలం అజేయంగా ఉండలేరు. కానీ, పుణె టెస్టులో ఓటమి కంటే ఓడిన విధానమే అందరినీ కలచి వేస్తోంది..! నిన్నటిదాకా శతకాలతో విజృంభించిన భారత ఆటగాళ్లు ఒక్కసారిగా అంతా కలిసి వంద పరుగులే చేయడం జీర్ణించుకోకపోతున్నాం. ఒక్క ఇన్నింగ్స్లో అలా చేశారంటే పోనీలే అనుకోవచ్చు. రెండో ఇన్నింగ్స్లోనూ అలానే కుప్పకూలడమే విమర్శలకు తావిస్తోంది. సొంతగడ్డపై రెండు ఇన్నింగ్స్ల్లో కలిపి 80 ఓవర్లయినా బ్యాటింగ్ చేయలేకపోవడం నిజంగా దురదృష్టకరం. తప్పు పిచ్పైన వేద్దామంటే అదే వికెట్పై ఆసే్ట్రలియా రెండు సార్లు 250 పైచిలుకు పరుగులు చేసింది. పైగా, మనోళ్లు రెండోసారి కుప్పకూలిన కొద్దిసేపటిముందే ఆసీస్ కెప్టెన్ స్టీవ్ స్మిత్ సెంచరీతో సత్తా చాటాడు. ఇక్కడ ఓపిగ్గా బ్యాటింగ్ చేస్తే పరుగులు అవే వస్తాయని చూపాడు. కానీ, స్పిన్ను ఎదుర్కోవడంలో సిద్ధహస్తులైన ఆతిథ్య బ్యాట్స్మెన్లో ఏ ఒక్కరూ నిలదొక్కుకునే ప్రయత్నం చేయలేకపోయారు. ఆసీస్ పేసర్ మిచెల్ స్టార్క్ భారీ షాట్లు కొడుతూ అర్ధ సెంచరీతో చెలరేగిన చోట లోకేశ్ రాహుల్ మినహా మిగతావారెవరూ కాసిన్ని పరుగులు చేయలేకపోయారు. అరుదుగా విఫలమయ్యే విరాట్ కోహ్లీ కాడి వదిలేస్తే మిగతా వాళ్లూ అతణ్ణి అనుసరించారు. కొంతకాలంగా జట్టుకు మరింత బలంగా మారిన లోయరార్డర్ కూడా పూర్తిగా విఫలమైంది. కెరీర్లో ఐదో టెస్టు, భారత గడ్డపై తొలి మ్యాచ్ ఆడుతున్న స్టీవ్ ఒకీఫ్ ధాటికి ఒక్కరూ క్రీజులో నిలువలేకపోయారు. పిచ్ స్పిన్కు అతిగా స్పందించింది అనుకోవడానికీ లేదు. అదే జరిగితే మన జట్టులోని ప్రపంచ టాప్-2 స్పిన్నర్లు అశ్విన్, జడేజా ప్రత్యర్థిని ఇంకెంతగా ఇబ్బంది పెట్టాలి. కానీ, ఈ ఇద్దరూ కలిసి ఒకీఫ్ను దాటలేకపోయారు. మరి లోపం ఎక్కడుంది..? మనల్ని ముంచింది ఏమిటి..? అంటే ఎన్నో కారణాలు చెప్పొచ్చు. ప్రధానంగా.. మనోళ్లు ప్రత్యర్థిని తక్కువగా అంచనా వేశారు. ఉపఖండంలో గత రికార్డు చూసి దాన్ని బలహీన జట్టులా చూశారు. భారత మాజీ సారథి గంగూలీ అయితే మనోళ్లు 4-0తో గెలుస్తారని ఊహించాడు. స్పిన్నర్ హర్భజన్ 3-0తో పక్కా అన్నాడు. ఇది అత్యంత బలహీన జట్టని తేల్చేశాడు. వార్నర్, స్మిత తప్ప జట్టులో మిగిలిన వారెవరో తనకు తెలియదన్నాడు. కానీ, ప్రత్యర్థి జట్టులో ఉన్న క్రికెటర్లవరో తెలియనప్పుడు దాని బలం ఎలా తెలుస్తుంది? బహుశా మన ఆటగాళ్లూ భజ్జీలానే ఆలోచించారేమో..! స్మిత్, వార్నర్ను కట్టడి చేయడం, స్టార్క్ను ఎలా ఎదుర్కోవాలన్నదానిపైనే దృష్టి పెట్టినట్టున్నారు. స్టీవ్ ఒకీఫ్ను పట్టించుకున్నట్టు లేరు. అతని సామర్థ్యాన్ని సరిగ్గా అంచనా వేయలేకపోయారు. కానీ, ఆసే్ట్రలియా ఆ పని చేయలేదు. మనల్ని ఏ మాత్రం తక్కువగా అంచనా వేయలేదు. ఆ జట్టు స్పష్టమైన ప్రణాళికతో భారతలోకి అడుగుపెట్టింది. భారత బలం తెలిసి దాన్ని మాటలతో కవ్వించకుండా మిన్నకుంది. కోహ్లీసేన స్పిన్ అస్త్రంతో తమను దెబ్బ కొడుతుందని తెలిసి సిరీస్కు ముందు దుబాయ్లో ఐసీసీ అకాడమీలో స్పిన్ వికెట్లపై కఠోర సాధన చేసింది. ప్రతీ ఆటగాడి కోసం స్పష్టమైన గ్లేమ్ ప్లామ్తో వచ్చింది. ఎడమచేతి వాటం స్పిన్నర్ ఒకీఫ్ ఇక్కడ ప్రభావం చూపగలడని ఆసీస్ ముందే గుర్తించింది. అందుకే, జనవరిలో బిగ్ బాష్ లీగ్ నుంచి అతణ్ణి తప్పించిన క్రికెట్ ఆస్ట్రేలియా.. భారత్తో సిరీస్పై దృష్టి పెట్టమని చెప్పింది. తనకు అప్పగించిన బాధ్యతకు ఒకీఫ్ తొలి టెస్టులోనే పూర్తి న్యాయం చేశాడు. అన్నింటికంటే ముఖ్యంగా ‘మేం భారతలోకి అడుగుపెట్టే నాటికి ఇక్కడ టెస్ట్ నెగ్గి 4,502 రోజులైంద’ని స్మిత అంకెలతో సహా చెప్పడం చూస్తే భారత గడ్డపై విజయం సాధించాలని వాళ్లు ఎంత కసిగా ఉన్నారో అర్థమవుతోంది. ఇక, పిచ్ను అంచనా వేయడం నుంచి సెంచరీతో జట్టును ముందుండి నడిపించడం.. బౌలర్లను సమర్థవంతంగా ప్రయోగించడం, పటిష్ట ఫీల్డింగ్ ఏర్పాటు చేయడం.. డీఆర్ఎస్ను చక్కగా వాడుకోవడం వరకూ అన్నింటిలో కెప్టెన్గా స్మిత్ సఫలమయ్యాడు. భారత్ కెప్టెన్ కోహ్లీ మాత్రం విఫలమయ్యాడు. బ్యాటింగ్ వైఫల్యం భారత్ను దెబ్బతీస్తే.. చెత్త ఫీల్డింగ్ బౌలర్ల అవకాశాలకు గండికొట్టింది. డీఆర్ఎ్సను ఉపయోగించుకోవడంలో కోహ్లీ మరింత మెరుగవ్వాల్సి ఉందన్న విషయాన్ని తేల్చింది. మొత్తానికి అప్రతిహతంగా దూసుకెళ్తున్న కోహ్లీసేనకు ఈ ఓటమి ఓ మేలుకొలుపు లాంటిది. మరో మూడు మ్యాచ్లు ఉన్నందున సిరీస్లో వెంటనే కోలుకునే ప్రయత్నం చేయాలి. పుణెలో బయటపడ్డ లోపాలను వీలైనంత త్వరగా సరిదిద్దుకోవాలి. లేదంటే మొదటికే మోసం వస్తుంది.

(aandhrajyoti creeda vibhagam): tas neggi batting enchukovadam.. toli rendu rojullo batsmen bhaariiskoru cheyadam... moodo roju nunchi spinku anukulinche pichpai spinnerlu vijrumbhinchi pratyarthini alout cheseyadam..! idhee gatha konnaallugaa swadesamlo teamindia suxes farmula. alaane, dakshinaafrikaa, neusiland, ingland, bangladeshlanu manollu chitakkottaaru..! australianuu kangaaru pedataarani bhaviste manolle chittavadaanni abhimaanulu jeerninchukolekapothuna..! aaru siriislu neggi.. 19 matchllo parajayam erugani bhaarata jattu okka matchlo odinanta maatraana vimarsinchadam tondarapate anochu. endukante evaruu chirakaalam ajeyamgaa undaleru. cony, pune testulo otami kante oodina vidhaaname andarinee kalachi vestondi..! ninnatidaka satakaalato vijrumbhinchina bhaarata aatagaallu okkasariga antaa kalisi vanda parugule cheyadam jeerninchukokapotunna. okka inningslo alaa chesarante poneele anukovachhu. rendo inningsloonuu alaane kuppakuladame vimarsalaku tavistondi. sontagaddapai rendu inningsllo kalipi 80 ovarlayinaa batting cheyalekapovadam nijamgaa duradrushtakaram. tappu pichpaina veddamante adhe viketpai australia rendu saarlu 250 paichiluku parugulu chesindi. paiga, manollu rendosari kuppakuulina koddisepatimunde ass kepten steeve smith senchareetho satta chaataadu. ikkada opiggaa batting cheste parugulu ave vastaayani chuupaadu. cony, spinnu edurkovadamlo siddhahastulaina aatidhya batsmenlo e okkaruu niladokkukune prayatnam cheyalekapoyaru. ass paser michel stark bhari shaatlu kodutuu ardha senchareetho chelaregina chota lokesh rahul minaha migataavaarevaruu kaasinni parugulu cheyalekapoyaru. arudugaa viphalamayye virat kohli kaadi vadileste migata vaalluu atanni anusarinchaaru. kontakaalamgaa jattuku marinta balangaa maarina loyararder kuudaa puurtigaa viphalamaindi. kereerlo aido testu, bhaarata gaddapai toli match aadutunna steeve okif dhaatiki okkaruu kreesulo niluvalekapoyaru. pitch spinku atigaa spandinchindi anukovadaanikii ledu. adhe jarigithe mana jattulooni prapancha tap-2 spinnerlu ashwin, jadeja pratyarthini inkentagaa ibbandi pettali. cony, ee iddaruu kalisi okifnu daatalekapoyaaru. mari lopam ekkadundi..? manalni munchindi emiti..? ante enno kaaranaalu cheppochu. pradhaanamgaa.. manollu pratyarthini takkuvagaa anchana vaesaaru. upakhandamlo gatha rikaardu chusi daanni balaheena jattula chusaru. bhaarata maji saarathi gangoolee ayithe manollu 4-0thoo gelustaarani oohinchaadu. spinner harbhajan 3-0thoo pakka annadu. idhi atyanta balaheena jattani telchesadu. warner, smita tappa jattulo migilina vaarevaro tanaku teliyadannadu. cony, pratyarthi jattulo unna chricketarlavaro teliyanappudu daani balam ela telustundi? bahusa mana aatagaalluu bhajjilane alochincharemo..! smith, vaarnarnu kattadi cheyadam, starknu ela edurkovalannadanipai drushti pettinattunnaru. steeve okifnu pattinchukunnattu leru. athani saamarthyaanni sarigga anchana veyalekapoyaru. cony, australia aa pani cheyaledu. manalni e maatram takkuvagaa anchana veyaledu. aa jattu spashtamaina pranaalikatoe bhaarataloki adugupettindi. bhaarata balam telisi daanni maatalatho kavvinchakunda minnakundi. kohlisena spin astramtho tamanu debba kodutundani telisi siriisku mundu dubaaylo icc akaadameelo spin viketlapai kathora saadhana chesindi. pratee aatagadi kosam spashtamaina glame plaamtho vachindi. edamacheti vaatam spinner okif ikkada prabhaavam chuupagaladani ass munde gurtinchindi. anduke, janavarilo big bash leag nunchi atanni tappinchina cricket australia.. bhaaratto siriispai drushti pettamani cheppindi. tanaku appaginchina baadhyataku okif toli testulone puurti nyaayam cheshaadu. annintikante mukhyamgaa ‘mem bhaarataloki adugupette naatiki ikkada test neggi 4,502 rojulainda’ni smita ankelatho sahaa cheppadam chuste bhaarata gaddapai vijayam saadhinchaalani vaallu entha kasiga unnaro ardhamavutondi. ika, pichnu anchana veyadam nunchi senchareetho jattunu mundundi nadipinchadam.. boularlanu samarthavantamgaa prayoginchadam, patishta feelding erpaatu cheyadam.. drsnu chakkaga vaadukovadam varakuu annintilo keptenga smith safalamayyadu. bharat kepten kohli maatram viphalamayyaadu. batting vaiphalyam bhaaratnu debbatiste.. chetta feelding boularla avakaasaalaku gandikottindi. drs upayoginchukovadamlo kohli marinta merugavvalsi undanna vishayaanni telchindi. mottaaniki apratihatamgaa doosukeltunna kohlisenaku ee otami oo melukolupu lantidi. maro moodu myachlu unnanduna siriislo ventane kolukune prayatnam cheyali. punelo bayatapadda lopalanu veelainanta twaragaa sarididdukovali. ledante modatike mosam vastundi.